**Paziņojums par nomas tiesību izsoli – kafejnīcai nekustamajā īpašumā “Siguldas novada Kultūras centrs”, Pils ielā 10, Siguldā**

2018.gada 21.septembrī plkst.10.30, Siguldas novada pašvaldības Siguldas pagasta Kultūras nama Deputātu zālē, Zinātnes ielā 7, Siguldas pagastā, Siguldas novadā, notiks kafejnīcas nekustamajā īpašumā “Siguldas novada Kultūras centrs”, Pils ielā 10, Siguldā – nomas tiesību mutiskā izsole ar augšupejošu soli. Sākotnējā nomas maksa par tirdzniecību 1 (viena) pasākuma laikā **–** 20,00 EUR (divdesmit *euro* un 00 centi) un pievienotās vērtības nodoklis 21%. Viens izsoles solis 1,00 EUR un pievienotās vērtības nodoklis.

Dalībnieku pieteikumu iesniegšana un to reģistrācija notiek Pašvaldības Teritorijas attīstības pārvaldes telpās 203.kab., Zinātnes ielā 7, Siguldas pagastā, Siguldas novadā, darba dienās Siguldas novada pašvaldības administrācijas darba laikā no **2018.gada 11.septembra** **līdz 2018.gada 20.septembrim**. Uzziņas pa tālruni 28357158 (P/A “Siguldas Attīstības aģentūra” direktore Laura Skrodele).

Līdz pieteikuma iesniegšanai izsoles dalībniekam jāsamaksā dalības maksa 50,00 EUR, tajā skaitā pievienotās vērtības nodoklis un nodrošinājums 20,00 EUR, ieskaitot to Siguldas novada pašvaldības kontā LV15UNLA 0027 8001 3040 4, kas atvērts AS „SEB banka”, kods UNLALV2X.

**Informācija par nomas objektu:**

Adrese –Pils iela 10, Siguldā, Siguldas novadā, LV-2150

Kadastra numurs – 8015 002 3325

Nomas objekta veids – neapdzīvojama telpa

Lietošanas mērķis - sabiedriskās ēdināšanas pakalpojumu sniegšanas vieta Kultūras centrā notiekošo pasākumu laikā, ievērojot Rīgas – Gaujas gastronomijas reģiona konceptu “Ar dabu šķīvī”, kā arī jānodrošina, ka vietējo produktu un izejvielu īpatsvars ir ne mazāk kā 80% no kopējā piedāvātā produkcijas apjoma.

Telpu platība – kafejnīcas telpas 48,91 m2 platībā un virtuves telpas 15,76 m2 platībā

Nomas termiņš - 5 gadi

Nekustamā īpašuma apskate notiek iepriekš nosūtot pieteikumu uz e-pastu: aleksis.bondars@sigulda.lv